EkBass/fiwiki-20250220-pages-articles huggingface dataset:
USS Niagara (1877)

USS Niagara oli Yhdysvaltain laivaston vuonna 1898 lunastama höyryalus, joka palveli Espanjan-Yhdysvaltain sodassa tukilaivana. == Valmistus == Höyryrahtilaiva Niagaran valmisti John Roach and Sons Chesteristä Pennsylvaniasta vuonna 1877. Laivasto osti 11. huhtikuuta 1898 aluksen Ward Steamship Companylta nimen säilyttäen. Alus varustettiin Collier Servicen tislaus ja huoltoalukseksi ja se otettiin palvelukseen 11. huhtikuuta 1898 New Yorkissa päällikkönään kommodori George A. Bicknell.history.navy.mil == Palvelus == Alus lähti 25. huhtikuuta New Yorkista Karibialle matkaten Virginian Norfolkin ja Floridan Key Westin kautta. Espanjan-Yhdysvaltain sodan alettua alus oli laivaston mukana Kuubassa, Puerto Ricossa ja Haitilla. Alus palasi 26. toukokuuta Hampton Roadsiin, mistä se jatkoi neljä päivää myöhemmin takaisin Kuubaan ja Puerto Ricoon. Alus viipyi Karibialla 24. heinäkuuta asti, jolloin se lähti paluumatkalle Guantanamonlahdelta New Yorkiin. Alus saapui 3. syyskuuta New Yorkiin, missä se viipyi palveluksestapoistoonsa asti 14. lokakuuta. Alus myytiin 19. heinäkuuta 1899. == Lähteet == Luokka:Yhdysvaltain laivaston apualukset Luokka:Yhdysvaltalaiset Espanjan–Yhdysvaltain sodan sotalaivat
Amphitrite-luokka (monitori)

Amphitrite-luokka oli Yhdysvaltain laivaston neljän 1874 tilatun aluksen muodostama monitoriluokka. Luokan alusten valmistus kesti erityisen pitkään kongressin vastustaessa rahoitusta. == Alukset == Alusten hankinta vahvistettiin 3. elokuuta 1886 annetulla lailla lukuun ottamatta USS Miantonomohia, jonka hankinta vahvistettiin lailla 3. maaliskuuta 1887. Alukset tilattiin vuosina 1887-1890.Gardiner 2002 s. 146 Amphitrite-luokan monitorit Nimi Telakka Kölinlasku Vesille Valmis Kohtalo USS Amphitrite Harlan and Hollingsworth 1874 7. kesäkuuta 1883 23. huhtikuuta 1895 romutettu 1952 USS Monadnock Continental Iron Works 1874 19. syyskuuta 1883 20. helmikuuta 1896 myyty 1923 USS Terror William Cramp and Sons 1874 24. maaliskuuta 1883 15. huhtikuuta 1896 romutettu 1930-luvulla USS Miantonomoh John Roach and Son 1874 5. joulukuuta 1876 6. lokakuuta 1882 myyty romutettavaksi 26. tammikuuta 1922 == Lähteet == * * === Viitteet === *
USS Amphitrite

USS Amphitrite voi tarkoittaa seuraavia Yhdysvaltain laivaston aluksia: *USS Amphitrite, ex -USS Tonawanda nimetty Amphitriteksi vuonna 1869 *USS Amphitrite (BM-2), Amphitrite-luokan monitori *USS Amphitrite (ARL-29), Achelous-luokan korjausalus.
Tiakadougou-Dialakoro

Tiakadougou-Dialakoro on maalaiskunta Koulikoron alueen Katin piirissä Malissa. Sen keskuskylä Dialakoro sijaitsee Sankaranijoen varrella 135 kilometriä Bamakosta etelään. Kunnassa on 7 700 ja keskuskylässä 3 000 asukasta (vuonna 2009). Tiakadougou-Dialakoron kunta rajoittuu pohjoisessa Katin piirin Faraban, koillisessa Ouélessébougoun, lännessä Kangaban piirin Maramandougoun, etelässä Sikasson alueen Yanfolilan piirin Bayan ja Bougounin piirin Syen Toulan ja idässä Ourounin kuntiin. Ilmasto on guinealaistyyppinen. Sademäärä on korkea ja kasvillisuus runsasta. Kuntaan kuuluu yhdeksän kylää. Asukkaat ovat etupäässä bambaroita, fulbeja, mandinkoja, dogoneja ja somonoja. Vallitseva uskonto on islam. Lisäksi on jonkin verran kristittyjä. Dialakoron kautta kulkee RN7-valtatieltä Sélinguén padolle johtava päällystetty maantie. Seudun pääelinkeino on maanviljely. Tärkeimmät viljelykasvit ovat Sélinguén keinokastelualueella kasvatettava riisi sekä maissi, hirssi ja puuvilla. Lisäksi harjoitetaan karjanhoitoa, kalastusta, käsityöammatteja ja kaupankäyntiä. ==Lähteet== Luokka:Katin piiri Luokka:Malin kunnat
Jems Geffrard

Jems Geffrard (s. 26. syyskuuta 1994 Montreal, Kanada) on kanadalainen jalkapalloilija, pelipaikaltaan puolustaja. Hän pelasi kauden 2017 Ekenäs IFssä ja kauden 2018 Rovaniemen Palloseurassa. Hän on syntynyt Kanadassa, mutta edustaa maajoukkuetasolla Haitia. Suomen visiitin jälkeen hän palasi Pohjois-Amerikkaan. == Lähteet == Luokka:Kanadalaiset jalkapalloilijat Luokka:Elävät henkilöt Luokka:Vuonna 1994 syntyneet
USS Monadnock (BM-3)

USS Monadnock (runkonumero BM-3) oli Yhdysvaltain laivaston vuonna 1883 vesille laskettu Amphitrite-luokan monitori. == Valmistus == Alus tilattiin Continental Iron Worksiltä Vallejosta Kaliforniasta, missä köli laskettiin vuonna 1874. Alus laskettiin vesille 19. syyskuuta 1883 ja siirrettiin Mare Islandin laivastontelakalle, missä se valmistui ja otettiin palvelukseen 20. helmikuuta 1896 päällikkönään George W. Sumner.history.navy.mil == Palvelus == Varustamisen jälkeen alus palveli Tyynenmeren laivueessa Yhdysvaltain länsirannikolla. Seuraavien parin vuoden aikana alus osallistui harjoituksiin ja koulutukseen pitkin Tyynenmeren rannikkoa Puget Soundista Bajaan Kaliforniaan. Espanjan-Yhdysvaltain sodan alettua alus määrättiin Deweyn johtamaan laivueeseen Filippiineille. Alus lähti 23. kesäkuuta 1898 San Franciscosta ja pysähtyi Havaijilla heinäkuun alussa. Alus saapui Manilanlahdelle 16. elokuuta. Joulukuuhun 1899 saakka alus osallistui Manila- Marville-Cavite alueen saartoon, jonka keskeyttivät ainoastaan vierailut Hongkongiin. Alus lähti 26. joulukuuta 1899 Hongkongiin. Seuraavat viisi vuotta alus partioi Kiinan joilla erityisesti Jangtsella sekä pitkin Kiinan rannikkoa valvoen Yhdysvaltain etuja alueella. Alus oli 27. tammikuuta - 7. lokakuuta 1901 Jangtsen suulla ankkurissa suojaamassa Shanghain länsimaalaisille varattua aluetta. Se oli vastaavassa tehtävässä tuon lisäksi kolmesti 6. joulukuu 1902 - 8. huhtikuuta 1903, 18. syyskuuta 1903 - 10. maaliskuuta 1904 ja 8. huhtikuuta - 28.marraskuuta 1904. Alus palasi 3. helmikuuta 1905 Caviteen. Alus partioi Olongapon edustalla ja Filippiineillä lukuun ottamatta kahta matkaa Hongkongiin, kunnes se poistettiin palveluksesta 10. maaliskuuta 1909 Cavitessa. Alus palalutettiin 20. huhtikuuta 1911 reservipalvelukseen, jolloin se määrättiin valvomaan Olangapon edustaa. Alus palautettiin palvelukseen 31. tammikuuta 1912 Cavitessa. Seuraavat seitsemän vuotta alus oli sukellusveneiden apualuksena ja hinasi maalilaitteita. Se poistettiin palveluksesta 24. maaliskuuta 1919 ja alusluettelosta 2. helmikuuta 1923. Aluksen hylky myytiin 24. elokuuta 1923 Aasian asemalla. == Lähteet == * === Viitteet === Luokka:Amphitrite-luokan monitorit Luokka:Yhdysvaltalaiset Espanjan–Yhdysvaltain sodan monitorit
USS Miantonomoh (BM-5)

USS Miantonomoh (runkonumero BM-5) oli Yhdysvaltain laivaston vuonna 1876 vesille laskettu Amphitrite-luokan monitori. == Valmistus == Alus tilattiin John Roach and Sonsilta Chesteristä Pennsylvaniasta, missä köli laskettiin vuonna 1874. Alus laskettiin vesille 5. joulukuuta 1876 ja otettiin keskeneräisenä palvelukseen 6. lokakuuta 1882 päällikkönään Francis J. Higginson. Alus siirrettiin Philadelphiasta Washingtoniin ja edelleen New Yorkiin, missä se poistettiin palveluksesta 13. maaliskuuta 1883. Alus valmistui 1883-1891 New Yorkin laivastontelakalla ja palautettiin palvelukseen 27. lokakuuta 1891 päällikkönään Montgomery Sicard.history.navy.mil == Palvelus == Seuraavan vuoden alus risteili Yhdysvaltain itärannikolla New Yorkin ja Charlestonin välillä. Loppuvuodesta 1892 alus makasi ankkurissa New Yorkissa, mutta 1892-1895 alus avusti laivaston maalitoimintaa ja Massachusettsin ja Rhode Islandin naval militiaa. Alus poistettiin palveluksesta 20. marraskuuta 1895 Philadelphiassa. USS Mainen tuhouduttua 15. helmikuuta 1898 Havannan satamassa alus palautettiin palvelukseen 10. maaliskuuta päällikkönään Mortimer L. Johnson. Espanjan ja Yhdysvaltain kiristynyt poliittinen tilanne johti 21. huhtikuuta sodanjulistukseen ja seuraavana päivänä Yhdysvaltain presidentti William McKinley määräsi kontra- amiraali William T. Sampsonin saartamaan Kuuban pohjoisrannikon satamat. Charlestonissa tapahtuneen varustamisen jälkeen alus liittyi 5. toukokuuta 1898 saartolaivastoon, johon se kuului aina saarron päättymiseen saakka 14. elokuuta. Alus palasi 29. elokuuta Charlestoniin ja edelleen Philadelphiaan 1. lokakuuta. Alus poistettiin palveluksesta 8. maaliskuuta 1899 League Islandilla. Alus oli reservissä, kunnes se lainattiin Marylandin laivastonvapaaehtoisille. Alus palautettiin palvelukseen 9. huhtikuuta 1907 Philadelphiassa päällikkönään Eugene M. Isaacs. Seuraavien kuukausien aikana alus oli Norfolkin edustalla ja osallistui Jamestownin retken muistotilaisuuteen, joka oli osa ensimmäisen Pohjois-Amerikkaan perustetun pysyvän brittiläisen siirtokunnan 400-vuotisjuhlallisuuksia. Alus palasi 4. joulukuuta League Islandille, missä se poistettiin palveluksesta 21. joulukuuta. Alus oli ankkuroituna Philadelphiaan, kunnes se 17. joulukuuta 1915 määrättiin 5. laivastoalueen maalilaivaksi. Alus poistettiin 31. joulukuuta 1915 alusluettelosta ja myytiin 26. tammikuuta 1922 romutettavaksi J. G. Hitner & W. F. Cutlerille Philadelphiaan. == Lähteet == * === Viitteet === Luokka:Amphitrite-luokan monitorit Luokka:Yhdysvaltalaiset Espanjan–Yhdysvaltain sodan monitorit
Avengers Assemble

Avengers: Kostajat kokoon on yhdysvaltalainen animaatiosarja, joka perustuu Marvel Comicsin Kostajat-hahmoihin. Sarjan esittäminen alkoi Yhdysvalloissa Disney XD -kanavalla toukokuussa 2013. == Näyttelijät == == Yhteenveto == Kausi Jaksot Ensiesitys Avausjakso Päätösjakso 1 26 26. toukokuuta 2013 25. toukokuuta 2014 2 26 28. syyskuuta 2014 20. syyskuuta 2015 3 26 13. maaliskuuta 2016 28. tammikuuta 2017 4 25 17. kesäkuuta 2017 11. maaliskuuta 2018 5 23 23. syyskuuta 2018 24. helmikuuta 2019 == Tuotanto == Sarjassa yhdistetään 2D ja CGI-grafiikkaa. Disney XD ilmoitti tilanneensa toisen tuotantokauden heinäkuussa 2014. Kolmannen tuotantokauden tilauksen yhteydessä Disney XD kertoi muuttavansa kauden nimeksi "Avengers: Ultron Revolution". Neljännen kauden tilaaminen vahvistettiin tammikuussa 2017. Viides kausi tilattiin heinäkuussa 2017 ja samalla kauden nimeksi ilmoitettiin "Marvel's Avengers: Black Panther's Quest". == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset animaatiosarjat Luokka:Marvel-universumin henkilöt
USS Puritan (BM-1)

USS Puritan (runkonumero BM-1) oli Yhdysvaltain laivaston vuonna 1882 vesille laskettu monitori. == Valmistus == Alus tilattiin John Roach and Sonilta Chesteristä Pennsylvaniasta, missä köli laskettiin vuonna 1874. Alus laskettiin vesille 6. joulukuuta 1882 ja otettiin palvelukseen 10. joulukuuta 1896 New Yorkin laivastontelakalla päällikkönään J. R. Bartlett.history.navy.mil == Palvelus == Alus osallistui Espanjan-Yhdysvaltain sotaan vuonna 1898. Se oli liitettynä huhtikuussa Kuuban satamia saartaneeseen laivastoon. Alus tulitti USS New Yorkin ja USS Cincinnatin kanssa 27. huhtikuuta Matanzasia. Toukokuun alussa alus oli Key Westissä Floridassa, mistä se lähti 20. toukokuuta merelle liittyäkseen Santiago de Cubaan lähtevään kontra-amiraali William T. Sampsonin laivastoon. Alus liittyi 22. toukokuuta laivastoon, minkä jälkeen Sampson johti aluksensa Key Francesiin Nicholas Channeliin. Laivasto tuhosi 3. heinäkuuta lähes täydellisesti Espanjan laivaston, joka oli Santiago de Cubassa. Sotatoimien päätyttyä alus oli 1899-1902 laivasto akatemian koululaivana. Se poistettiin 16. huhtikuuta 1903 palveluksesta Philadelphiassa ja palautettiin palvelukseen 3. kesäkuuta League Islandin vastaanottoaluksena. Vuonna 1904 alus lainattiin Washington D.C.:n puolisotilaallisilla laivastojoukoilla, mistä se palautettiin 14. syyskuuta 1909. Alus poistettiin palveluksesta 23. huhtikuuta 1910 Norfolkissa. Se poistettiin 27. helmikuuta 1918 alusluettelosta ja myytiin 26. tammikuuta 1922 J. G. Hetnerille ja W. F. Cutlerille Philadelphiaan. == Lähteet == * === Viitteet === Luokka:Yhdysvaltain laivaston monitorit Luokka:Yhdysvaltalaiset Espanjan–Yhdysvaltain sodan monitorit
Fugo Segawa

Fugo Segawa (s. 7. heinäkuuta 1997, Ichikawa, Japani) on japanilainen jalkapalloilija, joka pelaa puolustajana Kanadan Premier Leaguen York9:ssa. Segawa on pelannut Veikkausliigassa RoPS:in riveissä kuusi ottelua. == Seurajoukkueet == Fugo Segawa muutti 15-vuotiaana Englantiin opiskelemaan ja pelaamaan jalkapalloa. Englannissa ja Espanjassa vietettyjen juniorivuosien jälkeen Segawan pelaajaura aikuisten tasolla alkoi kaudella 2016, kun hän pelasi ruotsalaisen Ånge IF:n riveissä Ruotsin neljännellä sarjatasolla Division 2:ssa. Segawa siirtyi kaudeksi 2017 Kakkosessa pelanneen PEPO:n riveihin. Segawa pelasi kaudella 2017 kaikki Kakkosen 22 sarjaottelua, ja hänet valittiin kauden päätteeksi A-lohkon parhaaksi puolustajaksi. Segawa siirtyi kaudeksi 2018 Veikkausliigassa pelanneen RoPS:in riveihin. Segawa debytoi Veikkausliigassa 12. kesäkuuta 2018 ottelussa RoPS–VPS. Segawa pelasi kuusi Veikkausliigan ottelua, ja RoPS oli kaudella 2018 Veikkausliigassa toinen. Segawa siirtyi kaudeksi 2019 Ykkösen AC Ouluun. Segawa pelasi kaudella 2019 yhteensä 19 Ykkösen ottelua, ja AC Oulu oli sarjassa seitsemäs. Fugo Segawa siirtyi kaudeksi 2020 Kanadan Premier Leaguessa pelaavan York9:n riveihin. == Lähteet == == Aiheesta muualla == * Fugo Segawa Palloliiton sivuilla * Fugo Segawa Veikkausliigan sivuilla * Fugo Segawa Soccerwayn sivuilla Luokka:Japanilaiset jalkapalloilijat Luokka:Vuonna 1997 syntyneet Luokka:Elävät henkilöt
Wato Kuaté

Wato Kuaté (s. 19. syyskuuta 1995) on Kamerunissa syntynyt portugalilainen jalkapalloilija, pelipaikaltaan keskikenttäpelaaja. Kuate pelasi 17 Veikkausliigan ottelua Rovaniemen Palloseurassa vuoden 2018 maaliskuusta heinäkuuhun saakka, jolloin sai sieltä potkut. Ennen RoPS:ia hän pelasi israelilaisessa Hapoel Petah Tikvassa 2017–2018. Hän sai potkut myös skotlantilaisesta Dundee Unitedista vuonna 2017. Kesäkuussa 2020 RoPS purki sopimuksensa Kuaten kanssa. https://www.iltalehti.fi/jalkapallo/a/93b80a25-dbec-4822-b12b-2b5e88965830 ==Lähteet== Luokka:Vuonna 1995 syntyneet Luokka:Elävät henkilöt Luokka:Portugalilaiset jalkapalloilijat
Rootes Group

Rootes Group tai Rootes Motors Limited oli englantilainen William ja Reginald Rootesin perustama autojen ja moottoreiden valmistaja. Yhtiön tunnetuimmat automerkit olivat Sunbeam ja Hillman. Vuosien varrella myös Humber, Commer ja Singer liitettiin yhtiön mallistoon. Chrysler Corporation osti Rootesin vuonna 1967 ja sen malleja ryhdyttiin myymään Chryslerin brändillä. Vuoteen 1978 mennessä Chrysler UK:n liiketoiminta myytiin edelleen ranskalaiselle PSA- yhtymälle, jolloin Chryslerit muuttuivat valtaosin Talboteiksi. ==Kuvia== Tiedosto:Sunbeam_Tiger.jpg|Sunbeam Tiger Tiedosto:Hillman_Imp_(15716421598).jpg|Hillman Imp/Sunbeam 900 Tiedosto:Singer Chamois Mk.2 1968 (15193194334).jpg|Singer Chamois sedan Mk.2 Tiedosto:Sunbeam_Stiletto_Lahti.JPG|Sunbeam Stiletto Tiedosto:Hillman Avenger (31790018155).jpg|Hillman/Sunbeam Avenger Tiedosto:Commer PB 2500 (15871181806).jpg|Commer PB 2500 Tiedosto:Chrysler_Sunbeam_Glasgow_Transport_Museum.jpg|Chrysler Sunbeam == Lähteet == *
Heksametyylidisilaani

Heksametyylidisilaani (C6H18Si2) on organopiiyhdisteisiin kuuluva orgaaninen yhdiste. Yhdistettä käytetään muiden piiyhdisteiden valmistamiseen ja pelkistimenä orgaanisen kemian synteeseissä. ==Ominaisuudet== Huoneenlämpötilassa heksametyylidisilaani on väritöntä nestettä. Yhdiste ei liukene veteen, mutta liukenee moniin orgaanisiin liuottimiin, esimerkiksi dietyylieetteriin ja asetoniin. Fluoridi-ionien läsnä ollessa heksametyylidisilaani hajoaa trimetyylisilaanianioniksi. Tämä anioni on nukleofiilinen ja reagoi elektrofiilien esimerkiksi karbonyyliyhdisteiden ja organohalogeenien kanssa. ==Valmistus ja käyttö== Heksametyylidisilaania valmistetaan niin kutsutulla Wurtz-reaktiolla trimetyylisilyylikloridista ja natriumista. Toinen vaihtoehto on trimetyylisilyylikloridin elektrolyysi.Lutz Rösch, Peter John & Rudolf Reitmeier: Silicon Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 7.5.2018 Yhdistettä käytetään valmistettaessa muita organopiiyhdisteitä, esimerkiksi trimetyylisilyylijodidia, jotka ovat hyödyllisiä orgaanisen kemian synteesin lähtöaineita. Lisäksi sitä voidaan käyttää pelkistimenä.Peter G. Pape: Silylating Agents, Kirk-Othmer Encyclopedia of Chemical Technology, John Wiley & Sons, New York, 2017. Viitattu 7.5.2018 ==Lähteet== Luokka:Piiyhdisteet Luokka:Orgaaniset yhdisteet
Canonicus-luokka

Canonicus-luokka oli Yhdysvaltain laivaston yhdeksän aluksen muodostama monitoriluokka. == Alukset == Canonicus-luokan monitoritGardiner 2002 s. 122 Nimi Telakka Tilattu Vesille Valmis Kohtalo USS Canonicus Harrison Loring 15. syyskuuta 1862 1. elokuuta 1863 16. huhtikuuta 1864 myyty 1908 USS Saugus Harlan and Hollingsworth 13. lokakuuta 1862 16. joulukuuta 1863 7. huhtikuuta 1864 myyty 1891 USS Tecumseh Charles Secor and Company 15. syyskuuta 1862 12. syyskuuta 1863 19. huhtikuuta 1864 uponnut osuttuaan miinaan 5. elokuuta 1864 USS Manhattan Perine, Secor and Company 15. syyskuuta 1862 14. lokakuuta 1863 6. kesäkuuta 1864 myyty 1902 USS Mahopac Secor and Company 15. syyskuuta 1862 17. toukokuuta 1864 22. syyskuuta 1864 myyty 1902 USS Tippecanoe Miles Greenwood 15. syyskuuta 1862 22. joulukuuta 1864 joulukuu 1865 myyty 1899 USS Manayunk Snowden and Mason 15. syyskuuta 1862 18. joulukuuta 1864 27. syyskuuta 1865 nimetty 15. kesäkuuta 1869 USS Ajaxiksi myyty 1899 USS Catawba Alexander Swift and Company 10. syyskuuta 1862 13. huhtikuuta 1864 10. kesäkuuta 1865 Perun laivastolle 1868 USS Oneota Alexander Swift and Company 10. syyskuuta 1862 21. toukokuuta 1864 10. kesäkuuta 1865 Perun laivastolle 1868 == Lähteet == * === Viitteet === == Aiheesta muualla == *
CB Murcia

Universidad Católica de Murcia Club de Baloncesto, S.A.D., lyhyemmin CB Murcia tai UCAM Murcia, on espanjalainen koripalloseura Murciasta. Se pelaa kotiottelunsa Palacio de Deportes'ssa. Seura perustettiin vuonna 1985 nimellä Agrupacion Deportiva Juver, ja vuonna 1993 se vaihtoi nimensä CB Murciaksi.http://www.ucamdeportes.com/ucamcb/en/club Se on pelannut 1990-luvulta lähtien joko Espanjan pääsarjassa tai toisella sarjatasolla. Kaudella 2017–2018 Murcia osallistui Mestarien liigaan jossa selviytyi neljän parhaan joukkueen lopputurnaukseen. Siellä Murcia hävisi välieränsä lopulta voiton vieneelle AEK Ateenalle mutta voitti pronssiottelun saksalaista Ludwigsburgia vastaanhttp://www.championsleague.basketball/17-18/news/ucam- murcia-bounce-back-defeat-mhp-riesen-ludwigsburg-to-finish-third-in- athens.acb.com == Tunnettuja pelaajia == * Carlos Cabezas * Berni Rodríguez * Facundo Campazzo * Stéphane Risacher * Kim Tillie == Lähteet == * Seuran esittely acb.com === Viitteet === == Aiheesta muualla == * Seuran verkkosivut * Seura eurobasket.com-sivustolla Luokka:Murcia Luokka:Espanjalaiset koripalloseurat
Mira Kuronen

Mira Kuronen (s. 8. elokuuta 1977) on radio- ja televisiojuontaja. Hän toimi NRJ-kanavalla radiojuontajana ja myöhemmin myös kanavan ohjelmapäällikkönä. Kuronen oli NRJ:n palveluksessa vuosina 2005–2016. Lisäksi Kuronen on työskennellyt juontajana muun muassa KissFM:n Aamutiimissä. Hänen ääntään on kuultu myös Oikea Asema, Radio Savo sekä Lahden Radio -kanavilla. Mira Kuronen toimi myös televisiojuontajana NRJ:n tapahtumataltioinneista. Hän on työskennellyt myös TV2:lla usean eri tuotannon parissa. Kuronen on urallaan lisäksi tuottanut musiikkivideoita, kuten Antti Tuiskun Peto on irti. Tämän jälkeen Kuronen on toiminut vastaavana tuottajana N2 -nimisessä mainostoimistossa. Luokka:Elävät henkilöt Luokka:Suomalaiset juontajat Luokka:Vuonna 1977 syntyneet
USS Ajax (1864)

USS Ajax (ex- USS Manayunk) oli Yhdysvaltain laivaston vuonna 1864 vesillelaskettu Canonicus-luokan monitori. == Valmistus == Laivaston edustajat ja laivanrakennusyritys Snowden ja Mason allekirjoittivat 15. syyskuuta 1862 sopimuksen aluksen valmistamisesta ja työt aloitettiin pian sen jälkeen Pittsburghissa Pennsylvaniassa. Alus oli huhtikuussa 1864 valmis vesillelaskuun, mutta Ohion alhainen vedenpinta viivästytti laskua aina 18. joulukuuta asti. Tällöin Yhdysvaltain sisällissodan merisotatoimet oli kuitenkin jo saatu päätökseen ja aluksen varustaminen keskeytettiin ennen kahden Dahlgrenin matalapaineisen viidentoista tuuman tykin asennusta. Alus hinattiin alas Mississippijokea, kunnes se ankkuroitiin New Orleansissa. Manayunk nimettiin uudelleen USS Ajaxiksi 15. kesäkuuta 1867.Naval History and Heritage Command, Ajax I (Monitor) == Palvelus == Alus otettiin palvelukseen 1. tammikuuta 1871 päällikkönään Charles Love Franklin. Alus saatettiin merikelpoiseksi ja siirrettiin Key Westiin Floridaan, missä se oli rannikkopuolustustehtävissä osana Pohjois-Atlantin laivuetta. Alus poistettiin palveluksesta 1. heinäkuuta ja ankkuroitiin Philadelphian laivastontelakalle. Kalliiden korjausten jälkeen alus palautettiin palvelukseen 13. tammikuuta 1874 päällikkönään Joseph N. Miller, minkä jälkeen se palasi Pohjois-Atlantin laivueeseen. Alus poistettiin palveluksesta 27. heinäkuuta 1875 ja ankkuroituun Port Royaliin Etelä-Carolinaan. Se palautettiin palvelukseen 5. marraskuuta Port Royalissa, mihin se jäi, kunnes siirrettiin James-joelle. Seuraavina vuosina se oli Brandonissa ja City Pointissa Virginiassa, kunnes alus sijoitettiin reserviin 30. kesäkuuta 1891 Richmondissa. Alus lainattiin 26. syyskuuta 1895 New Jerseyn puolisotilaalliselle laivastolle () ja ankkuroitiin Camdeniin. Espanjan-Yhdysvaltain sodan aikana alus palautettiin laivastolle ja palvelukseen 9. heinäkuuta 1898 Baltimoreen vartioalukseksi. Yhdysvaltain sotamenestys teki satamien puolustamisesta tarpeetonta, joten alus poistettiin palveluksesta 1. syyskuuta 1898 jo ennen taistelukuntoon palauttamisen päättymistä. Alus myytiin 10. lokakuuta 1899 Philadelphian laivastontelakalla. == Lähteet == * === Viitteet === Luokka:Canonicus-luokan monitorit Luokka:Yhdysvaltalaiset Espanjan–Yhdysvaltain sodan monitorit
Petri Velling

Petri Velling (s. 18. toukokuuta 1982) on suomalainen koripallovalmentaja, joka toimii Korisliiga-joukkue Lahti Basketballin päävalmentajana. Hän voitti Helsinki Seagullsin apuvalmentajana SM-pronssia vuosina 2017 ja 2018. == Ura == Velling päätyi koripallon pariin äitinsä lajirakkaan suvun kautta. Hän pelasi kasvattajaseurassaan Orimattilan Jymyssä miesten I-divisioonassa kauden 2001–2002 6,7 pisteen ja 2,7 levypallon keskiarvoilla ja jatkoi pelaajauraansa 25-vuotiaaksi, jolloin hän siirtyi valmennustehtäviin.Petri Velling – Suomen Koripalloliitto Hän toimi jo Jymyssä myös nuorisovalmentajanahttp://www.jymybasket.com/Jymyn-koripallohistorian- mitalijoukkueet . Velling on valmentanut ammatikseen vuodesta 2010 lähtien.https://lahtibasketball.fi/korisliigan-tuore-pronssimitalisti-petri- velling-lahti-basketballin-uusi-paavalmentaja/ Hän valmensi Namika Lahden organisaatiossa junioripuolella ja toimi myös miesten edustusjoukkueen apuvalmentajana kaudella 2013–2014, mihin aikoihin hän myös suoritti ammattivalmentajatutkintoaan Vierumäellä.https://www.basket.fi/basket/uutiset/namika-lahdelle-vahvistuksia- pelaajistoon-ja-valmennusjohtoon/ HKVT-tutkintonsa hän aloitti vuonna 2015.https://www.basket.fi/basket/uutiset/hkvt-2015-koulutukseen-paasseet- valmentajat-julkaistu/ Velling toimi kolme kautta, vuodet 2015–2018, Korisliigassa pelanneen Helsinki Seagullsin apuvalmentajana Mikko Larkaksen alaisuudessa saaden kehuja taktiikkataidoistaan.https://www.basket.fi/basket/uutiset/korisliiga-2016-17-pahkinankuoressa- helsinki-seagulls-jatkaa-siita-mihin-kevaalla- jai/https://www.basket.fi/basket/uutiset/larkas-ja-velling-jatkavat- seagullsin-perasimessa/ Seagulls voitti Vellingin aikana kahdesti pronssia, vuosina 2017 ja 2018. Toukokuussa 2018 Velling siirtyi M1DA:ssa pelanneen ja nousua Korisliigaan tavoitelleen Lahti Basketballin päävalmentajaksi yksivuotisella sopimuksella.https://www.koripallo.com/muut/lahtelaisten- korisliiga-haaveita-toteuttamaan-tuttu-mies-velling/ Helmikuussa 2019 Velling teki LaBa:n kanssa yksivuotisen jatkosopimuksenhttps://www.basket.fi/basket/uutiset/petri-velling-jatkaa- lahti-basketballin-paavalmentajana/. == Lähteet == * Petri Velling Suomen Koripalloliitto === Viitteet === Luokka:Suomalaiset koripallovalmentajat Luokka:Vuonna 1982 syntyneet Luokka:Elävät henkilöt
Lapp Automaatio

{ "type": "FeatureCollection", "features": [ { "type": "Feature", "properties": {}, "geometry": { "type": "Point", "coordinates": [ 24.81841564178467, 60.2754448103326 ] } } ] } Lapp Automaatio Oy on suomalainen koneenrakennuksen automaatio- ja sähkökomponenttien maahantuoja, joka edustaa useita kansainvälisiä tuotevalmistajia Suomessa. Lapp Automaatio myös markkinoi ja myy kansainvälisesti omaa lämpötila-anturi- tuotevalikoimaansa. Yritys on toiminut Suomen markkinoilla 1920-luvulta alkaen, ja vuonna 2018 Lapp Automaatiossa työskenteli noin 50 henkilöä ja toimipisteitä oli viidellä eri paikkakunnalla Suomessa. Päätoimipaikka on Vantaan Varistossa ja suurvarasto sijaitsee Hyvinkäällä. == Historiaa == Lapp Automaatio ent. SKS Automaatio kuului osaksi SKS-konsernia. SKS Group ent. S.K.S Suomalainen Osakeyhtiö, on vuonna 1924 perustettu teknisten komponenttien ja laitteiden maahantuoja. SKS Automaatio yhtiöitettiin omaksi yhtiökseen vuonna 1998 silloisesta SKS Tekniikka Oy:stä. Vuonna 2009 SKS Automaatio osti Oy Elteosähkö Ab:n osake-enemmistön. === Osaksi isompaa kokonaisuutta === Joulukuussa 2017 SKS Automaatio siirtyi yhdessä SKS Connecton kanssa saksalaisen LAPP Groupin omistukseen. Entinen omistaja, SKS- konserni allekirjoitti 18.12.2017 sopimuksen yrityskaupoista kahden uuden omistajan kanssa Lapp Group on saksalainen perheomisteinen konserni, joka toimittaa kaapeleita, kaapelitarvikkeita ja -järjestelmiä. Tuotevalikoimassa on yli 40 000 tuotetta, jotka valmistetaan pääasiassa yhtiön omissa tuotantolaitoksissa. Konsernissa on 17 tuotantolaitosta ja 40 myyntiorganisaatiota eri puolilla maailmaa. Lapp Groupissa työskentelee noin 3 770 henkilöä. == Lähteet == == Aiheesta muualla == *Lapp Automaatio Luokka:Suomalaiset teknologiayritykset
USS Catawba (1864)

USS Catawba oli Yhdysvaltain laivaston vuonna 1864 vesille laskettu Canonicus- luokan monitori. == Valmistus == Alexander Swift and Company Cincinnatista Ohiosta ja Niles Tool Works Hamiltonista Ohiosta valmistivat aluksen, joka laskettiin vesille 13. huhtikuuta 1864. Alus luovutettiin laivastolle 7. kesäkuuta 1865.history.navy.mil Alus sijoitettiin Mound Cityyn Illinoisiin reserviin, missä se oli aluksen myyntiin 13. huhtikuuta 1868 Alexander Swift and Companylle saakka. Samoihin aikoihin Perun hallitus teki ostotarjouksen Catawbasta ja sen sisaraluksesta USS Oneotasta, mutta Yhdysvaltain puolueettomuuslainsäädäntö haittasi kaupantekoa Etelä-Amerikan valtioiden kanssa. Lopulta kesällä 1868 alukset lähtivät kohti Perua. == Palvelus == Perun laivasto nimesi aluksen Atahualpaksi, minkä jälkeen se palveli 1870-luvun. Aluksen toimintakyky kärsi heikosta huollosta. Chilen ja Perun välisen sodan alkaessa 1879 alus oli Callaossa suojaamassa satamaa, koska aluksen moottoreiden heikko kunto ei mahdollistanut avomerellä oloa. Alus kävi joulukuussa tykistötaistelun Chilen laivaston aluksia vastaan, mutta siitä huolimatta Atahualpan miehistö upotti aluksensa tammikuussa 1881 estääkseen sen valtauksen chileläisten vallatessa sataman. Aluksen hylky nostettiin ja sitä käytettiin varastona, kunnes se romutettiin 1900-luvun alussa. == Lähteet == * === Viitteet === Luokka:Canonicus-luokan monitorit
Vincent Perez

Vincent Perez (s. 10. kesäkuuta 1964) on sveitsiläinen näyttelijä, ohjaaja ja valokuvaaja. ==Filmografia== * Ashe Corven * Crow * Queen of the Damned * Cyrano de Bergerac * Le Bossu, La Reine Margot * Indochine ==Lähteet== ==Aiheesta muualla== * Luokka:Vuonna 1964 syntyneet Luokka:Elävät henkilöt Luokka:Sveitsiläiset näyttelijät Luokka:Sveitsiläiset elokuvaohjaajat
USS Oneota (1864)

USS Oneota oli Yhdysvaltain laivaston vuonna 1864 vesille laskettu Canonicus- luokan monitori. == Valmistus == Alexander Swift and Company Cincinnatista Ohiosta valmisti aluksen, joka laskettiin vesille 21. toukokuuta 1864. Alus luovutettiin laivastolle 10. kesäkuuta 1865.history.navy.mil Alus sijoitettiin Mound Cityyn Illinoisiin reserviin, missä se oli aluksen myyntiin 13. huhtikuuta 1868 Alexander Swift and Companylle saakka. Samoihin aikoihin Perun hallitus teki ostotarjouksen Oneotasta ja sen sisaraluksesta USS Catawbasta, mutta Yhdysvaltain puolueettomuuslainsäädäntö haittasi kaupantekoa Etelä- Amerikan valtioiden kanssa. Lopulta kesällä 1869 alukset lähtivät kohti Perua. == Palvelus == Perun laivasto nimesi aluksen Manco Cápaciksi. Chilen ja Perun välisen sodan alettua 1879 alus suojasi Callaon ja Arican satamia Chilen laivaston hyökkäyksiltä. Helmikuussa Chilen joukot nousivat maihin lähellä Aricaa vallaten alueen muutamassa kuukaudessa. Chilen voitettua 26. toukokuuta 1880 Tacnan taistelun kaupunki jäi ilman suojaa ja Chilen joukot valtasivat Arican 7. kesäkuuta. Manco Cápacin miehistö upotti aluksensa estääkseen sen joutumasta chileläisille. Aluksen hylkyä etsittiin 2007 ja se löytyi joitakin kilometrejä rannikosta reilun 30 metrin syvyydestä. == Lähteet == * === Viitteet === Luokka:Canonicus-luokan monitorit
Jääkiekon 1. divisioonan maailmanmestaruuskilpailut 2018

Jääkiekon 1. divisioonan maailmanmestaruuskilpailut 2018 pelattiin huhtikuussa 2018. A-lohko pelattiin Unkarissa ja B-lohko Liettuassa. == Joukkueet == === Lohko A === * * * * * * === Lohko B === * * * * * * == A-lohkon turnaus == == B-lohkon turnaus == == Lähteet == * A-lohkon turnaukset sivut * B-lohkon turnaukset sivut * http://www.passionhockey.com/hockeyarchives/mondial2018.htm == Aiheesta muualla == * Jatkoaika.com − Jättiyllätys toteen: Iso-Britannia nousee MM-kisoihin 25 vuoden tauon jälkeen! * Jatkoaika.com − Budapestin turnaus sai arvoisensa lopun – Nousijajoukkueet selvisivät vasta viimeisen pelin loppusekunneilla Luokka:Vuoden 2018 jääkiekko Luokka:Jääkiekon 1. divisioonan maailmanmestaruuskilpailut Luokka:Kaunasin urheilu Luokka:Budapestin urheilutapahtumat
Casalarreina

Casalarreina (espanjaksi) eli NafarruriEuskaltzaindia.eus (baskiksi) on kunta La Riojan () itsehallintoalueella Espanjassa. Alue sijaitsee Baskimaan naapurissa. ==Vanha kieli== Ennen baskin kielen puhuma-alueen ollessa laajempi sitä tiedetään puhutun La Riojan länsiosissa yleisesti ainakin vielä 1200-luvullaErrioxan euskaraz aritzen-ziren erdi aroan, blogseitb.net ja joissakin osissa 1500-luvulle asti.Kondaira.net Nykyisin alueen valtakieli on espanja, mutta baskin kielikin on alkanut palata alueelle, sillä jotkut kunnan asukkaat laittavat lapsensa Baskimaan puolella Lapuebla de Labarcassa toimivaan baskinkieliseen kouluun. Alueen baskitausta näkyy myös useissa kunnan alueen paikannimissä, jotka ovat baskinkielistä alkuperää.Errioxa.comVallenajerilla.com == Lähteet == Luokka:La Riojan kunnat
Kuhmujäkälät

Kuhmujäkälät (Lasallia) on Umbilicariaceae-heimoon kuuluva jäkäläsuku. Ne ovat lehtimäisiä ja kiinnittyvät alustaan keskiosan navalla. Leväosakkaana eli fotobionttina toimii Trebouxia-viherlevät. Suvun lajeista vain yksi, kuhmujäkälä (Lasallia pustulata), esiintyy Suomessa. == Lähteet == == Aiheesta muualla == * Laji.fi: Kuhmujäkälät (Lasallia) * UniProt: Taxonomy - Lasallia * Global Biodiversity Information Facility (GBIF): Lasallia * Consortium of Lichen Herbaria: Umbilicaria (Lasallia) * Fungi of Great Britain and Ireland: Lasallia * PheroBase: Semiochemicals of Genus Lasallia Luokka:Jäkälät
Hartikan kirkkomaa

Hartikan kirkkomaa sijaitsee Laukaan Tarvaalassa, Keski-Suomessa. Sinne rakennettiin Laukaan kunnan ensimmäinen puukirkko, joka otettiin käyttöön 1593 ja poistui käytöstä 1685. Uusi kirkko rakennettiin Pellosniemeen, nykyisen Laukaan keskustaan. Tämän myötä Laukaa erosi vuonna 1593 Rautalammista erilliseksi kirkkopitäjäksi, joten kyseinen vuosi on Laukaan seurakunnan syntyvuosi. Hartikan kirkkomaa, sekä kirkkoniemi ovat metsähallituksen ylläpitämä retkikohde ja muinaismuistolailla suojatut. Lisäksi Kirkkoniemestä tuli 1955 Laukaan kunnan ensimmäinen luonnonsuojelukohde. Laukaan seurakunta järjestää hartauksia yhtenä kesäsunnuntaina ja jouluaattona. Tätä varten siellä on puinen risti, alttari, muistolaatta ja vuonna 1993 valettu kello sekä tapuli. == Historia == Kirkko rakennettiin 1589–1591, joka oli Venäjän ja Ruotsin välisen 25-vuotisen sodan aikaa. Se sijaitsee Kirkkolahden (nykyisin Kirkkoniemi) suvannon reunassa, harjun itärinteellä. Paikan ensimmäinen kirkkoherra oli Ericus Marci Finno (Erkki Markunpoika Suomalainen). Edellä mainittu oli myös mukana allekirjoittamassa vuoden 1593 Uppsalan kokouksen päätösasiakirjaa, jossa luterilaisuus julistettiin Ruotsin ja Suomen kristinuskon pohjaksi. Finnon allekirjoituksessa on ”Laukaalainen”, joka viittaa hänen kotiinsa Laucasvirran (nykyisen Tarvaalanvirran) varrella. == Kirkko == Kirkko oli pystyssä vielä 1750, kunnes lahosi lopullisesti. Sen sijainti on nähtävissä nurkkahirsien, sekä kivijalan jäännösten avulla. Rakennus on ollut 9,5 metriä leveä ja 12,5 metriä pitkä suorakaide. Nurkkakivet ovat olleet tasapintaisia, ja kahdessa nurkassa on käytetty perustana nyrkin kokoisia kiviä, joita on tilkitty pien ja tuohen sekoituksella. Kirkkomaalle johtavan portin sisäpuolella on kiviä, jotka ovat olleet kirkon eteläseinustalla sisäänkäynnin kynnyksellä ja asehuoneessa. Kirkon hirsiraunioita säilytetään säältä lukitun suojakatoksen alla. == Kirkkomaa == Hartikan kirkkomaan nimi juontaa juurensa Hartikan suvusta, joka on asunut yhtä Kuusveden kylän vanhimmista torpista ainakin jo vuodesta 1690. Torppaa kutsutaan Hartikan sepän torpaksi, sillä siellä on ilmeisesti elänyt kyseisen suvun ammatinharjoittajia. Nykyisin se on yksityinen kotimuseo. Kirkon ympärillä on ollut myös hautausmaa. Sen alta ja ympäriltä on löydetty monia hautoja. Noin 400 metrin päästä löytyy myös Keski-Suomen vanhin ja ainoa kivikautinen kalmisto punamultahautoineen, sekä asuinpaikkoineen kampakeraamiselta kaudelta 3300-2500 eKr. == Lähteet == * http://www.laukaasrk.fi/seurakunta/yleisesittely * http://www.tarvaala.fi/info/hartikka/ * https://visitlaukaa.fi/nahtavyydet/hartikan-kirkkomaa/ == Aiheesta muualla == * Vanhan Herranhuoneen muisto, Suomen Kuvalehti, 07.11.1925, nro 45, s. 17, Kansalliskirjaston digitaaliset aineistot Luokka:Laukaa
This House Is Not for Sale

__NOTOC__ This House Is Not for Sale on Bon Jovin kolmastoista studioalbumi. Albumin julkaisi 4. marraskuuta 2016 levy-yhtiö Island Records, ja se on yhtyeen ensimmäinen studioalbumi, jonka tekemiseen yhtyeestä vuonna 2013 eronnut kitaristi Richie Sambora ei ole osallistunut. Albumi debytoi Yhdysvalloissa Billboard 200 -listan ensimmäisellä sijalla. Suomessa se nousi virallisen albumilistan kymmenennelle sijalle, ja putosi toisella listaviikollaan sijalle 50. == Kappaleet == == Kokoonpano == * Jon Bon Jovi – laulu * David Bryan – piano, kosketinsoittimet, taustalaulu * Tico Torres – rummut, lyömäsoittimet * Hugh McDonald – basso, taustalaulu * Phil X – soolo- ja rytmikitara, taustalaulu * John Shanks – soolo- ja rytmikitara, akustinen kitara kappaleissa 6, 9, 11 ja 12, taustalaulu == Arvostelut == * Metacritic: 59/100Metacritic: Reviews for This House Is Not for Sale by Bon Jovi * AllMusic: AllMusic review == Lähteet == Luokka:Vuoden 2016 albumit Luokka:Bon Jovin albumit
Maastojuoksun Suomen-mestaruuskilpailut 2018

Maastojuoksun Suomen-mestaruuskilpailut 2018 käytiin 6. toukokuuta Salon Perniössä. Järjestävinä seuroina toimivat Salon Vilpas ja Perniön Urheilijat. == Mitalistit == Laji Kultaa Hopeaa Pronssia Miehet 4 km Jarkko Järvenpää, Tampereen Pyrintö, 12.08 Jaakko Piesanen, Saarijärven Pullistus, 12.13 Arttu Vattulainen, Joensuun Kataja, 12.23 Miehet 12 km Jarkko Järvenpää, Tampereen Pyrintö, 40.39 Antti-Pekka Niinistö, Lahden Ahkera, 40.42 Jaakko Nieminen, Jyväskylän Kenttäurheilijat, 40.42 Naiset 6 km Camilla Richardsson, Vasa IS, 21.23 Kristiina Mäki, Lahden Ahkera, 21.59 Janica Rauma, Forssan Salama, 22.12 M22 6 km Miika Tenhunen, Nivalan Urheilijat, 19.46 Kennedy Charicha, Turun Urheiluliitto, 20.01 Akseli Ruohola, Liedon Parma, 20.15 N22 4 km Saija Seppä, Suolahden Urho, 14.52 Heidi Kuuttinen, IF Kraft, 14.58 Klaara Leponiemi, Lempäälän Kisa, 15.01 M19 6 km Mika Kotiranta, Joensuun Kataja, 20.14 Leevi Keronen, Lempäälän Kisa, 20.23 Wilho Hautala, Lahden Ahkera, 20.30 N19 4 km Astrid Snäll, Forssan Salama, 14.49 Salla Laukkanen, Lahden Ahkera, 15.02 Cecilia Österblad, Vasa IS, 15.11 M17 4km Eemil Helander, Jyväskylän Kenttäurheilijat, 12.53 Veikka Saren, Someron Esa, 13.16 Mustafe Muuse, Turun Urheiluliitto, 13.21 N17 4km Pinja Kotinurmi, Lahden Ahkera, 14.55 Enni Katajalaakso, Kannuksen Ura, 15.17 Heljä-Viivi Unkila, Turun Urheiluliitto, 15.17 Lähde ==Lähteet== Luokka:Maastojuoksun Suomen-mestaruuskilpailut Luokka:Vuoden 2018 yleisurheilu Luokka:Salon urheilu
Sastamalan mopoautoturma

Sastamalan mopoautoturma oli 18. helmikuuta 2017 valtatiellä 12 Sastamalassa, lähellä Nokian rajaa tapahtunut tahallaan ajettu liikenneonnettomuus. Tila- autoa ajanut 34-vuotias mies ajoi tahallaan päin vastaantulevaa mopoautoa, jolloin mopoautoa kuljettanut 17-vuotias poika sekä matkustajana ollut samanikäinen tyttö menehtyivät välittömästi. Tila-auton kuljettaja oli alkoholin ja lääkkeiden vaikutuksen alaisena. Tapahtumaa edelsi perheriita, jonka jälkeen mies lähti ajamaan päihtyneenä tila-autolla Nokialta Sastamalan suuntaan yrittäen törmätä useisiin vastaantuleviin ajoneuvoihin. Ennen kohtalokasta kolaria vaarallisesta ajosta oli tehty useita ilmoituksia hätäkeskukseen. Mies kertoi yrittäneensä itsemurhaa ja luulleensa mopoautoa isommaksi ajoneuvoksi. Hänellä oli taustalla aiempia rattijuopumuksia, pahoinpitelyjä, huumausainerikoksia ja petoksia. ==Tuomio== Tila-autoa kuljettanut vuonna 1982 syntynyt mieshenkilö tuomittiin 26. lokakuuta 2017 12 vuoden vankeuteen kahdesta taposta, törkeästä rattijuopumuksesta ja törkeästä liikenneturvallisuuden vaarantamisesta. Mielentilatutkimuksessa syytetty todettiin syyntakeiseksi. Oikeus katsoi, että vaikka tekohetkellä oli pimeää, kuljettajan oli täytynyt havaita, ettei vastaantuleva auto ollut kuorma-auto tai rekka. Lisäksi oikeus on arvioinut, että hänen on täytynyt tekohetkellä pitää vähintäänkin todennäköisenä sitä, että kun hän ajaa vastaantulevaa ajoneuvoa päin, siinä olevat henkilöt kuolevat. Ennen rikosta mies oli ajanut työkseen kuorma-autoa useita vuosia. Syyttäjän näkemyksen mukaan kuljettaja oli valinnut kohteekseen mopoauton, jotta voisi epäonnistua itsemurhayrityksessään. Poliisi teki tapahtumasta rekonstruktion, jonka mukaan mopoauton ja kuorma-auton ajovalot erottuvat hyvin selvästi pimeälläkin. ==Jälkipuinti== Tragedian jälkimainingeissa on keskusteltu mopoautojen korvaamisesta henkilöautoilla, joihin on asennettu nopeusrajoitin. Normaalin auton on osoitettu olevan kolaritilanteissa huomattavasti mopoautoa turvallisempi. Poliisin esitutkintamateriaaleista on selvinnyt, että mopoauto tuhoutui täysin, ja tila-auto sai vain ison lommon keulaan. Mopoautossa olleilla nuorilla ei ollut mitään mahdollisuutta selvitä hengissä, kun taas tila-auton kuljettaja sai vain lieviä vammoja. ==Lähteet== Luokka:Vuoden 2017 rikokset Luokka:2010-luvun rikokset Suomessa Luokka:Vuoden 2017 onnettomuudet Luokka:2010-luvun onnettomuudet Suomessa Luokka:Suomalaiset henkirikostapaukset Luokka:Tieliikenneonnettomuudet Suomessa Mopoautoturma
Indian Pacific

Indian Pacific on australialainen Great Southern Rail -yhtiön liikennöimä matkustajajuna. Juna kulkee Perthistä Adelaiden kautta Sydneyyn, nimensä mukaisesti Intian valtamereltä Tyynellemerelle. Nullarborin tasangolla juna kulkee maailman pisintä suoraa rataosuutta pitkin. 478 km osuudella ei ole yhtään mutkaa, joskin mäkiä. ==Historia== Rautatieyhteys Australian itä- ja länsirannikoiden välillä valmistui 1917, kun Trans-Australian rata valmistui. Matkustajat joutuivat kuitenkin vaihtamaan junaa useaan otteeseen, koska eri osavaltioissa oli käytössä eri raideleveydet. Vaihdoton junayhteys Perthin ja Sydneyn välillä tuli mahdolliseksi 1969, jolloin raideleveys oli saatu yhtenäistettyä. Indian Pacific aloitti liikennöinnin 23. helmikuuta 1970, aluksi kahdesti viikossa. 1970-luvun lopussa vuoroja oli toisinaan neljä viikossa, ja ne korvasivat vanhat Trans-Australianin vuorot. Vuodesta 2015 juna on kulkenut kerran viikossa. ==Liikennöinti== Indian Pacific liikennöi kerran viikossa, ja matka välipysähdyksineen kestää noin kolme vuorokautta. Lähdöt Perthistä ovat sunnuntaina aamupäivällä, ja juna on perillä Sydneyssä keskiviikkona aamupäivällä. Samana iltapäivänä juna lähtee paluumatkalle ja saapuu Perthiin lauantaina iltapäivällä. Indian Pacific kuljettaa autoja Perthin ja Adelaiden välillä . ==Lähteet== * Indian Pacific Luokka:Henkilöjunaliikenne Luokka:Australian rautatieliikenne
Ribeira Grande de Santiago

Ribeira Grande de Santiago on Kap Verden kunta, joka sijaitsee saarivaltion pääsaaren Santiagon etelärannalla. Kunnan asukasluku on 8 460 ja sen pinta-ala on 137 neliökilometriä. Ribeira Grande de Santiagon hallinnollinen keskus on Cidade Velha. Cidade Velha on Kap Verden vanhin asutuskeskus. Se on rakennettu Ribeira Grande -joen suulle vuonna 1462. Hallinnollisesti Cidade Velha on kuulunut Praiaan 1700-luvulta lähiten, mutta vuonna 2005 Praian kunnasta erotettiin nykyinen Ribeira Grande de Santiago. ==Lähteet== == Aiheesta muualla == Luokka:Kap Verden kunnat
Trevor Doyle

Trevor Doyle (s. 1. tammikuuta 1974 Ottawa, Ontario, Kanada) on uransa päättänyt kanadalainen jääkiekkoilija, pelipaikaltaan puolustaja, joka pelasi Pohjois-Amerikassa AHL- ja IHL-liigoissa sekä Euroopassa Saksassa, Suomessa ja Englannissa. Doyle tunnettiin urallaan kovaotteisena pelaajana. Doyle on Florida Panthersin 7. kierroksen varaus vuodelta 1993 mutta useiden muiden myöhäisten kierrosten varausten tavoin ei koskaan pelannut otteluakaan NHL:ssa. Kaudella 1991–1992 Doyle aloitti OHL-liigan Kingstonissa, jossa pelasi kolme kautta. Kolmen kauden aikana Doyle teki kolme maalia ja antoi 21 maaliin johtanutta syöttöä. Jäähyllä Doyle istui peräti 415 minuuttia. CHL- uran jälkeen Doyle teki sopimuksen IHL-liigan Cincinnatiin ja siirtyi sieltä seuraavaksi vuodeksi AHL-joukkue Carolina Monarchsiin jossa pelasi kaksi kautta. Jälkimmäisellä kaudella Doyle teki yhden kauden piste-ennätyksensä 3+10 ja merkkauti itselleen myös ennätykselliset 288 jäähyminuuttia. Kauden aikana Doyle oli mukana 26 tappelussa.http://dropyourgloves.com/Players/Player.aspx?Player=5912 Kauden 1997–1998 aluksi Doyle oli mukana Florida Panthersin harjoitusleirillä, mutta ei onnistunut raivaamaan tietään NHL-joukkueen kokoonpanoon vaan pelasi kauden IHL:n Fort Wayne Kometsissa. Kauden 1998–1999 Doyle aloitti Calgary Flamesin farmijoukkue Saint John Flamesissa, mutta siirtyi kahden pelatun ottelun jälkeen IHL-liigan Michigan K-Wingsin riveihin. Siellä Doyle pelasi 4 ottelua, kunnes liittyi joulukuussa SM-liigajoukkue HIFK:n riveihin. Tärkeä syy Doylen hankkimiseen oli EHL-ottelu Frankfurt Lionsia vastaan. Joukkueiden ensimmäinen kohtaaminen Helsingissä aiemmin syksyllä meni todella fyysiseksi ja toiseen osaotteluun HIFK halusi rosteriinsa "poliisin". Doylen läsnäolo rauhoitti kummasti Frankfurtin kanadalaispelaajien tappeluhaluja.https://hifk.fi/120-tarinaa/2017/120-tarinaa-ifksta- osa-54-frankfurtin-jarjestysmies/ HIFK:n riveissä Doyle esiintyi EHL-matsin lisäksi kolmessa liigaottelussa, joissa ei kirjauttanut aikakirjoihin tehopisteitä, mutta sen sijaan 31 jäähyminuuttia, sisältäen tappelun paikallisvastustaja Jokereiden Jani Ritaa vastaan. Helsingistä Doylen matka jatkui Saksaan DEL-liigan Berlin Capitalsin riveihin. Saksassa Doyle pelasi 17 ottelua tehoin 1+5 eikä tapellut kertaakaan. Kauden 1999–2000 aluksi osallistui Vancouver Canucksin harjoitusleirille, mutta pelasi kauden AHL:ssa farmijoukkue Syracuse Crunchin riveissä. AHL-kauden saldoksi jäi kahdeksan tehopistettä ja 21 tappelua 77 ottelussa. Seuraavalle kaudelle palkanmaksaja löytyi Britannian pääsarjasta. Doyle pelasi Ayr Scottish Eaglesin riveissä 42 ottelua joissa teki tehot 3+7 ja istui 207 jäähyminuuttia. Hanskat lensivät kädestä kahdeksan kertaa. Kausi jäi käytännössä Doylen uran viimeiseksi. Seuraavalla kaudella hän kävi pelaamassa yhden ottelun British National Leaguen Dundee Starsissa ja kaudella 2002–2003 vielä kaksi ottelua Quebecin puoliammattilaissarja QSPHL:n Lavalissa. ==Lähteet== * * Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1974 syntyneet Luokka:Elävät henkilöt Luokka:79.32 Jääkiekko
Pierre Charles Le Monnier

Pierre Charles Le Monnier (20. marraskuuta 1715 – 3. huhtikuuta 1799) oli ranskalainen tähtitieteilijä. Hänen nimensä joskus kirjoitetaan Lemonnier. == Lähteet == Luokka:Ranskalaiset tähtitieteilijät Luokka:Ranskan tiedeakatemian jäsenet Luokka:Vuonna 1715 syntyneet Luokka:Vuonna 1799 kuolleet
Jérôme Lalande

Joseph Jérôme Lefrançois de Lalande (11. heinäkuuta 1732 – 4. huhtikuuta 1807) oli ranskalainen tähtitieteilijä. Lalande opiskeli samalla sekä laki- että tähtitiedettä mutta valitsi lopulta tähtitieteen elämäntehtäväkseen. Hän oli vuodesta 1761 Collège de Francen professori ja sittemmin École Militairen observatorion pysyvä johtaja. Toimeenpanemillaan järjestelmällisillä tähtien asemien havainnoilla hän hankki aineiston tähtiluetteloon Catalogue of 47,390 stars (1847), jonka Francis Baily julkaisi ja joka on tehty Lalanden teoksessa Histoire céleste française (1801) julkaistujen tulosten perustalla. Suuremman merkityksen hän kuitenkin on kenties saavuttanut teoksellaan Traité d’astronomie (1764), joka on ensimmäinen täydellinen tähtitieteen oppikirja. Lalande perusti 1802 Ranskan tiedeakatemian tähtitieteellisistä teoksista myöntämän nimeään kantavan kunniapalkinnon Prix Lalande.Lalande, Joseph Jérôme Lefrançois de, Tietosanakirja. Osa 5, palsta 481. Tietosanakirja-osakeyhtiö 1913 == Lähteet == == Aiheesta muualla == * Luokka:Ranskalaiset tähtitieteilijät Luokka:Ranskalaiset kirjailijat Luokka:Ranskan tiedeakatemian jäsenet Luokka:Vuonna 1732 syntyneet Luokka:Vuonna 1807 kuolleet
Erik Prosperin

Erik Prosperin (25. heinäkuuta 1739 – 4. huhtikuuta 1803) oli ruotsalainen tähtitieteilijä. Prosperin oli lehtori matematiikassa ja fysiikassa Uppsalan yliopistossa vuonna 1767, havainnointitähtitieteen professori vuosina 1773–1796, ja tähtitieteen professori vuosina 1797–1798. Hänestä tuli Ruotsin kuninkaallisen tiedeakatemian jäsen Tukholmassa vuonna 1771. Prosperin oli kuuluisa kiertoratojen laskija: komeettojen, planeettojen ja niiden kuitten. Hän laski Uranuksen (löydetty vuonna 1781) ja sen kuitten kiertoradat. Hän oli myös ensimmäinen, joka laski asteroidi 1 Ceresin kiertoradan vuonna 1801. == Lähteet == Luokka:Ruotsalaiset tähtitieteilijät Luokka:Ruotsalaiset professorit Luokka:Vuonna 1739 syntyneet Luokka:Vuonna 1803 kuolleet
Maximilian Hell

Maximilian Hell (Unkari: Hell Miksa) (15. toukokuuta 1720 – 14. huhtikuuta 1792) oli unkarilainen tähtitieteilijä ja vihitty jesuiittapappi Unkarin kuningaskunnasta. Tähtitieteen lisäksi Hell tunnetaan alaviitteenä kielihistorian, erityisesti suomalais-ugrilaisten kielten historian tutkimukseen. Vuonna 1768 Tanskan ja Norjan kuningas Kristian VII kutsui Hellin, Wienin hoviobservatorion johtajan, Norjan pohjoisimpaan kärkeen Vardøhusiin rakentamaansa tähtitorniin. Matkatoverikseen Hell otti unkarilaisen János Sajnovicsin, koska tämäkin oli koulutukseltaan tähtitieteilijä ja koska Hell toivoi Pohjois-Norjasta todisteet siitä, että Euroopassa levinnyt käsitys unkarin, suomen ja saamen kielten sukulaisuudesta piti paikkansa. Saamen ja unkarin vertailun suoritti Sajnovics, mutta itse idean lisäksi myös työn suorittamisessa Hellillä oli osansa, minkä Sajnovics myönsi avoimesti, vieläpä julkaisunsa lopussa antoi kaiken ansion Hellille. == Lähteet == == Viitteet == Luokka:Unkarilaiset tähtitieteilijät Luokka:Unkarilaiset papit Luokka:Vuonna 1720 syntyneet Luokka:Vuonna 1792 kuolleet
Johann Tobias Mayer

Johann Tobias Mayer (5. toukokuuta 1752 – 30. marraskuuta 1830) oli saksalainen fyysikko. Hänen isänsä oli tähtitieteilijä Tobias Mayer. == Lähteet == Luokka:Fyysikot Luokka:Vuonna 1752 syntyneet Luokka:Vuonna 1830 kuolleet
Kuparimarkka 1949

Suomalainen kuparimarkka vuodelta 1949 on harvinainen markan kolikko vuodelta 1949. Sitä lyötiin ilmeisesti noin 250 tai 260 kappaletta, ja se on markkina- arvoltaan noin 14 000 euroa. Se on arvokkaimpia markka-aikaisia kolikoita. Silloinen rahapajan johtaja Peippo Uolevi Helle oli itsekin keräilijä ja muiden keräilijöiden manipuloitavissa. Normaalisti markat lyötiin tuolloin raudasta. Helle teki itse kuparimarkan aihiot. Kuparimarkan lyöminen oli kuitenkin jonkinlainen virkavirhe. Asia johti poliisikuulusteluihin, mutta Helle ei saanut asiasta mitään tuomiota. Rahapajan johtaja menetti kuitenkin virkansa ilmeisesti juuri tämän jupakan seurauksena. == Lähteet == == Aiheesta muualla == *Suomenmarkat.fi: 1 markka 1949 kuparia Luokka:Suomen markka